**Klaipėdos „Akropolis“ kviečia pasitikti Jūros šventę su 8000 prizų ir pramogomis jūros tema**

**Liepos pabaigoje Klaipėdą užlies Jūros šventės šurmulys – vienas ryškiausių ir labiausiai laukiamų vasaros renginių ne tik pajūryje, bet ir visoje Lietuvoje. Tačiau šventinė nuotaika uostamiestyje jau pradeda pulsuoti – Klaipėdos „Akropolis“ kviečia miestiečius ir miesto svečius į šventės ritmą įsijungti anksčiau. Prekybos ir pramogų centre prasidėjo speciali Jūros šventei skirta programa, kuri kviečia įsiamžinti prie unikalios jūros garsus skleidžiančios fotosienelės, dalyvauti edukacijose ir sukti laimės ratą, kuriame – net 8000 prizų.**

„Ilgametes tradicijas mininti Jūros šventė sutraukia gausų būrį lankytojų ne tik iš visos Lietuvos, bet ir kaimyninių šalių. Džiaugiamės galėdami prisidėti prie šios šventės ne tik kaip stebėtojai, bet kaip aktyvūs dalyviai. Siekiame suteikti miestui dar daugiau gyvybės, emocijų ir jaukumo šventės laukimo laikotarpiu“, – sako Paulius Pocius, „Akropolis Group“ rinkodaros ir komunikacijos vadovas.

Klaipėdos prekybos ir pramogų centre „Akropolis“ lankytojai kviečiami įsiamžinti prie specialiai Jūros šventei sukurtos fotosienelės su šių metų Jūros šventės šūkiu „Taip skamba jūra“. Jūros motyvais papuošta fotosienelė kviečia ne tik pasidaryti nuotrauką, bet ir pasiklausyti jūros garsų. Fotosienelė veiks iki rugpjūčio 4 d.

Prieš pat prasidedant Jūros šventei, liepos 21–24 dienomis, „Akropolyje“ bus ypač gyva. Čia vyksiančiose nemokamose kūrybinėse dirbtuvėse laukiami mažieji klaipėdiečiai ir miesto svečiai. Pirmadienį vaikai kviečiami gaminti vėjo malūnėlius ir lankstyti laivelius, antradienį ir ketvirtadienį – kurti pakabukus jūros tematika, trečiadienį – vėl vyks vėjo malūnėlių gamyba bei spalvoto smėlio dirbtuvės. Kūrybinės dirbtuvės vyks kasdien nuo 11 iki 15 valandos.

Pasak renginio organizatorių, šios edukacijos ne tik lavina kūrybiškumą, bet ir leidžia vaikams artimiau pažinti jūros tematiką – o tai svarbi Jūros šventės dvasios dalis.

Be kūrybinių veiklų „Akropolyje“ vaikų ir šeimų taip pat lauks gausybė dovanų. Kiekvienas galės sukti laimės ratą be pralaimėjimų. Laimės ratas veiks liepos 21–24 d. nuo 11 iki 15 val. Uostamiesčio prekybos ir pramogų centro lankytojams bus išdalinta daugiau kaip 8000 prizų – ledų, užkandžių ir kitų vasariškų siurprizų.

Daugiau informacijos apie renginius Klaipėdos „Akropolyje“ – [www.akropolis.lt](http://www.akropolis.lt).

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*